Na podlagi drugega odstavka 4. člena Odloka o porabi koncesijske dajatve za trajnostno gospodarjenje z divjadjo v povezavi z Zakonom o divjadi in lovstvu (Uradni list RS, št. 16/04, 120/06 - odl.US in 17/08) objavlja Občina Kidričevo, Kopališka ulica 14, 2325 Kidričevo

**JAVNI RAZPIS
ZA SOFINANCIRANJE AKTIVNOSTI TRAJNOSTNEGA GOSPODARJENJA Z DIVJADJO ZA LETO 2019**

**1. Predmet javnega razpisa**
Predmet javnega razpisa je sofinanciranje aktivnosti trajnostnega gospodarjenja z divjadjo.

**Sredstva se dodelijo za naslednje ukrepe:**

**(1) Biomeliorativni ukrepi:**

- ohranjanje in vzdrževanje gozdnih jas, grmišč, logov,

- izdelava in vzdrževanje vodnih habitatov (kaluža, mlaka, mokrišče, vodni viri, ipd.),

- vzdrževanje gozdnih robov, pasišč in remiz,

- nakup in zasaditev ter zaščita avtohtonih in rastišču primernih plodonosnih grmovnih

 in drevesnih vrst,

- krmljenje divjadi, vzdrževanje krmnih in pridelovalnih njiv;

**(2) Trajnostno gospodarjenje z divjadjo, in sicer za nakup:**

- krme za divjad;

- semen in umetnih gnojil za obdelavo krmnih njiv ter odpravo škod po divjadi na

 kmetijskih površinah;

- druge ukrepe za trajnostno gospodarjenje z divjadjo.

**(3) Biotehnični ukrepi:**

- izdelava, postavitev in vzdrževanje gnezdilnic, solnic, umetnih dupel in prež;

**(4) Ostali ukrepi:**

- čistilne akcije občine,

- čiščenje divjih odlagališč,

- izobraževanja in obveščanja prebivalcev/šolarjev o stanju in odnosu do gozdnih

živali/divjadi in o gozdnem bontonu.

**2. Osnovni pogoji za kandidiranje na javnem razpisu**

Vlagatelj mora izpolnjevati naslednje pogoje:

* je v Republiki Sloveniji registriran kot lovska družina,
* na javni razpis se lahko javijo samo lovske družine, ki imajo lovno površino v Občini Kidričevo,
* ima sklenjeno veljavno koncesijsko pogodbo za trajnostno gospodarjenje z divjadjo za lovišče, ki leži v občini,
* ni v postopku prisilne poravnave, stečaju ali likvidacijskem postopku,
* ima poravnane davke, prispevke in druge obvezne dajatve državi in občini.

**3. Merila za dodelitev sredstev**

Višina sredstev, ki pripada posameznemu upravičencu, je enaka sorazmernemu delu vplačane koncesijske dajatve v proračun občine Kidričevo. V primeru, da se sredstva ne porabijo v celoti, se le-ta prenesejo kot namenski prihodki v proračun prihodnjega leta.

**4. Višina sredstev**

Skupna višina sredstev znaša 1.000,00 EUR.

**5. Razpisna dokumentacija**

Razpisna dokumentacija je vlagateljem na voljo, od dneva objave tega javnega razpisa na spletnem portalu Občine Kidričevo v občinski upravi Občine Kidričevo.

**6. Rok za predložitev prijav**
Zadnji dan za oddajo vlog je sreda, 27.11.2019**,** pri čemer velja, da je vloga pravočasna, če je na zadnji dan oddaje vloge oddana priporočeno na pošti (velja poštni žig)

**7. Način oddaje prijave na javni razpis**

Vloge morajo biti oddane v zaprti kuverti, opremljene z naslovom pošiljatelja in označene z oznako: **»NE ODPIRAJ - JAVNI RAZPIS TRAJNOSTNO GOSPODARJENJE«** na naslov Občina Kidričevo, Kopališka ulica 14, 2325 Kidričevo.

**9. Odločanje v postopkih razpisa in obveščanje o izidu razpisa:**
Zavržene bodo vloge:, ki ne bodo poslane v roku oz. oddane pravočasno in ne bodo dopolnjene v roku za dopolnitev vloge (nepopolne vloge), ter vloge tistih vlagateljev, ki ne bodo izpolnjevali osnovnih pogojev in pogojev določenih v besedilu razpisa in razpisne dokumentacije. Prijavitelji bodo o izidu javnega razpisa pisno obveščeni v roku 3 dni od dneva odpiranja vlog na javni razpis. Z upravičenci bodo sklenjene pogodbe, kjer bodo navedeni podrobnejši pogoji koriščenja sredstev.

***10. Nadzor in sankcije***
Namensko porabo proračunskih sredstev nadzira občinska uprava Občine Kidričevo in Odbor za kmetijstvo in gozdarstvo Občine Kidričevo.
V primeru nenamensko porabljenih sredstev, pridobljenih po tem razpisu, mora prejemnik sredstva vrniti v celoti s pripadajočimi zakonskimi obrestmi.

***11. Dodatne informacije v zvezi z razpisom***
Dodatne informacije v zvezi z razpisom lahko zainteresirani dobijo na Občini Kidričevo, Kopališka ulica 14, 2325 Kidričevo

Datum: 19.11.2019

Številka: 430-9/2019-1

 **Anton Leskovar,**

**župan Občine Kidričevo**